
Здравейте, ето и моя казус на който не можаха да ми отговорят от полицията и КАТ. Става въпрос за моята майка, която има две сестри ( 3 деца са). Моя дядо, техния баща почина на скоро и останаха не разпределени 2 коли и 2 ремаркета, които автоматично стават наследство на 3 те наследнички неговите деца. Само че от тях 2 са в България и една е в чужбина, с която няма връзка повече от 8 години и не се знае дали е дори жива. 


Според КАТ и ПОЛИЦИЯТА колите ще си седят така вовеки веков без да може да се закрият и занесат на скрап ил икаквото и ще да е само да се изчистят от имената на наследниците докато не се намерят и трите наследнички за да подпишат документите, но от тях само 2 са на лице, а една не се знае къде е. 


 

Наследство ( 2 коли и 2 ремаркета)
==================================

 

По правило от КАТ са прави, тъй като е необходимо съгласието на всички сънаследници. Възможно е обаче да се приложи чл. 8 от Закона за лицата и семейството – когато някой изчезне и няма сведения за него, районният съд по молба на заинтересуваните или по искане на прокурора назначава лице, което да го представлява, да извършва всякакви действия на управление и да взема всички други мерки за запазване на неговите интереси.  

Представителят се назначава предпочтително измежду роднините или близките на отсъствуващия.  

Ако отсъствието продължи повече от една година, съдът по искане на заинтересуваните или на прокурора обявява лицето за отсъствуващо. – така чл. 9 от ЗЛС.


Препоръчително е адвокат да състави съответната молба пред РС и да представлява останалите съсобственички в производството.  

За допълнителна информация и съдействие можете да се свържете с мен на посочения телефон.


Поздрави,  

адв. Николина Митова  

0898 303092




Здравейте,


След като наследството бъде открито, започва да тече срок за приемането му. По искане на всеки заинтересуван (в случая майка Ви) районният съдия, след като призове лицето, което има право да наследява, му определя срок, за да заяви приема ли наследството или се отказва от него. Ако в този срок наследникът не отговори, губи правото си да наследи автомобила.


Повече информация за процедурата по приемане и отказ от наследство може да намерите в тази статия: <https://pravatami.bg/11750>.


